
[bookmark: _Toc236641491]1. Opis problema čijem se rješavanju želi pridonijeti ovim Pozivom
Održavanje međunarodnih sportskih natjecanja u Republici Hrvatskoj doprinosi međunarodnoj afirmaciji i popularizaciji hrvatskog sporta u svijetu, ali i promociji sporta u našoj zemlji. Međunarodna sportska natjecanja privlače veliku pažnju i interes široke sportske i društvene javnosti te potiču i unapređuju razvoj materijalnih, kadrovskih te ostalih uvjeta za unapređenje sporta u Republici Hrvatskoj. Sufinanciranjem  međunarodnih sportskih natjecanja u Republici Hrvatskoj osnažit će se upravljački i administrativni kapaciteti dionika, poticat će se nastupi i vrhunski sportski rezultati hrvatskih sportaša na međunarodnim natjecanjima te dodatna ulaganja u sportsku opremu i investicije u sportsku i ostalu infrastrukturu.
Temeljem jasnih kriterija za valorizaciju pristiglih zahtjeva za sufinanciranje međunarodnih sportskih natjecanja (u daljnjem tekstu: Zahtjev) potaknut će se organiziranje međunarodnih sportskih natjecanja koja će doprinijeti razvoju natjecateljskog i vrhunskog sporta te će se kroz izradu i realizaciju Programa javnih potreba u sportu na državnoj razini za 2027. godinu sufinancirati najvažnija  međunarodna sportska natjecanja u Republici Hrvatskoj. 
Sukladno navedenom, Ministarstvo turizma i sporta (u daljnjem tekstu: Ministarstvo) na svojim mrežnim stranicama https://mints.gov.hr objavljuje Javni poziv za iskaz interesa za sufinanciranje međunarodnih sportskih natjecanja u 2027. godini (u daljnjem tekstu: Poziv). 
Poziv se provodi u skladu sa Zakonom o sportu („Narodne novine“, broj: 141/22), Pravilnikom o programu javnih potreba u sportu na državnoj razini („Narodne novine“, broj: 109/23), Državnim proračunom Republike Hrvatske za 2026. godinu i projekcijama za 2027. i 2028. godinu („Narodne novine“, broj: 152/25). 

[bookmark: _Toc236641492]2. Cilj Poziva
Međunarodna sportska natjecanja koja budu odabrana za sufinanciranje putem ovog Poziva, postaju sastavni dio Programa javnih potreba u sportu na državnoj razini za 2027. godinu.
Opći cilj Poziva je poticanje i potpora organizaciji međunarodnih sportskih natjecanja koja se odvijaju na području Republike Hrvatske, kao načina promidžbe sportskih vrijednosti i popularizacije sporta među građanima, unaprjeđenja sustava sporta te međunarodne sportske promocije Republike Hrvatske.
Posebni cilj Poziva je poticanje organiziranja međunarodnih sportskih natjecanja s ciljem približavanja sporta građanima, animacije djece i mladih za bavljenje sportom, prevencije zdravlja i sl., kao i poticanje ulaganja sredstava iz državnog proračuna Republike Hrvatske za nabavu sportske opreme te sanaciju i adaptaciju postojeće javne sportske infrastrukture koja bi po dovršetku međunarodnog sportskog natjecanja ostala u službi sporta. 
Ovim Pozivom realizirat će se ciljevi Nacionalnog programa športa 2019.-2026. („Narodne novine“, broj 69/19) i to opći cilj 3. „Unaprijediti skrb o športašima“ i poseban cilj 3.2. „Osigurati stabilan sustav stipendiranja te skrbi o vrhunskim športašima“ te opći cilj 6. „Unaprijediti sustav upravljanja u športu“ i poseban cilj 6.3. „Jačati upravljačke i administrativne kapacitete dionika u sustavu športa“ kao i pripadajuće mjere i aktivnosti kojima se unaprjeđuje i potiče sudjelovanje hrvatskih sportaša na međunarodnim natjecanjima, učinkovitost rada, međunarodna suradnja kao i organizacija i promocija međunarodnih sportskih natjecanja u Republici Hrvatskoj.

[bookmark: _Toc236641493]3. Ukupna vrijednost Poziva i skupine sufinanciranja
Sredstva za provedbu Poziva planirana su u iznosu od 4.100.000,00 eura na temelju Državnog proračuna Republike Hrvatske za 2026. godinu i projekcija za 2027. i 2028. godinu.
Ovim Pozivom će se sufinancirati organizacija međunarodnih sportskih natjecanja koja se održavaju na području Republike Hrvatske u vremenskom periodu od 1. siječnja 2027. godine do 31. prosinca 2027. godine (organizacija međunarodnog sportskog natjecanja u daljnjem tekstu se naziva: projekt). 
Projekti se prijavljuju u jednu od dvije skupine sufinanciranja (A i B) ovisno o vrijednosti projekta [footnoteRef:2] i vrsti odnosno razini međunarodnog sportskog natjecanja koje se organizira u sklopu projekta.  [2:  Vrijednost projekta je ukupan iznos koji je potreban za provedbu projekta, a odnosi se samo na financijske prihode, a ne i na dobra poput donacija, zakupa prostora i sl.] 

Sufinanciranje skupine A planirano je u iznosu od 3.000.000,00 eura, a skupine B u iznosu od  1.100.000,00 eura.
Ministarstvu turizma i sporta dopušta se naknadna korekcija navedene raspodjele financijskih sredstava po skupinama, ovisno o broju i kvaliteti pristiglih projekata te iskorištavanju sredstava po skupinama. Eventualna preraspodjela sredstava provest će se u svrhu bolje iskoristivosti Poziva.

SKUPINA A
U ovu skupinu prijavljuju se projekti u sklopu kojih se organiziraju:
1. Svjetska i europska prvenstva seniorske kategorije i mlađih dobnih uzrasta iznad (i uključujući) 16 godina, u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih ili:
2. Natjecanja seniorske kategorije u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih na kojima se ostvaruju bodovi odnosno na kojima se kvalificira za neka od sljedećih natjecanja:  olimpijske igre, paraolimpijske igre, olimpijske igre gluhih, svjetska i europska prvenstva ili bodovi za službene svjetske rang ljestvice.
Uvažavajući specifičnosti sustava natjecanja svakog sporta sukladno sportskim pravilima pripadajućih međunarodnih sportskih udruženja, ako se u određenom sportu prvenstva na svjetskoj i/ili europskoj razini ne održavaju pod imenom svjetskog ili europskog prvenstva, već pod drugim nazivom koji upućuje na tu razinu natjecanja, ista se prihvaćaju u skupinu A pod uvjetom da prijavitelj dostavi dokaz o istome.
Svjetskim prvenstvima smatraju se Davis Cup u muškoj, Fed Cup u ženskoj konkurenciji u tenisu i World Team Cup tenisača u kolicima. 
Ukupna vrijednost projekta koji se prijavljuje u skupinu A mora iznositi najmanje 200.000,00 eura. Ako je ukupna vrijednost projekta niža od 200.000,00 eura, a zadovoljen je jedan od uvjeta pod točkama 1. i 2., projekt se prijavljuje u skupinu B. 
Prijavitelj čiji je projekt prijavljen u skupinu A može zatražiti sufinanciranje do 280.000,00 eura s time da zatraženi iznos ne smije iznositi više od 60% vrijednosti projekta. Ostatak sredstava potrebnih za provedbu projekta prijavitelji su dužni osigurati iz ostalih izvora (drugih javnih izvora, vlastitih, privatnih kao što su sponzorstva, donacije i dr.) te o istome dostaviti dokaz.

SKUPINA B
U ovu skupinu prijavljuju se projekti u sklopu kojih se organiziraju ostala međunarodna sportska natjecanja koja nisu navedena u skupini A, uključujući natjecanja u olimpijskim sportovima koja ne ispunjavaju uvjete iz točke 1. i 2. skupine A, natjecanja u olimpijskim sportovima čija je ukupna vrijednost za organizaciju natjecanja manja od 200.000,00 eura, natjecanja u neolimpijskim sportovima, granama i disciplinama, međunarodna sportska natjecanja veterana i međunarodna sportska natjecanja u organizaciji Hrvatskog akademskog sportskog saveza, Hrvatskog školskog sportskog saveza i njihovih članica, ukoliko ista nisu financirana putem programa javnih potreba u sportu na državnoj razini.
Ukupna vrijednost projekta koji se prijavljuje u skupinu B mora iznositi najmanje 100.000,00 eura. Prijavitelj čiji je projekt prijavljen u skupinu B može zatražiti sufinanciranje do 80.000,00 eura s time da zatraženi iznos ne smije iznositi više od 60% vrijednosti projekta. Ostatak sredstava potrebnih za provedbu projekta prijavitelji su dužni osigurati iz ostalih izvora (drugih javnih izvora, vlastitih, privatnih kao što su sponzorstva, donacije i dr.) te o istome dostaviti dokaz.
Ovim Pozivom neće se financirati organizacija redovnih natjecanja na lokalnoj, regionalnoj i nacionalnoj razini poput prvenstava i kupova u nadležnosti nacionalnih sportskih saveza te saveza pripadajućeg sporta na razini jedinica lokalne i područne (regionalne) samouprave sukladno Zakonu o sportu, osim u slučaju kada su navedena natjecanja sastavni dio međunarodnog sportskog natjecanja iz ovog Poziva.
Svaki Prijavitelj može prijaviti i ugovoriti sufinanciranje najviše jednog projekta u okviru ovog Poziva. 

[bookmark: _Toc236641494]4. Uvjeti Poziva, prihvatljivi prijavitelji i partneri
Prihvatljivi prijavitelj
Prihvatljivi prijavitelj na Poziv mora biti udruga iz sustava sporta koja je osnovana sukladno Zakonu o udrugama (Narodne novine, broj: 74/14, 70/17, 98/19 i 151/22) i Zakonu o sportu te mora ispuniti sljedeće uvjete koji se provjeravaju prilikom administrativne provjere:  
· podnio je Zahtjev i učitao obveznu dokumentaciju u skladu s točkom 7. Uputa,
· zatražio je iznos sufinanciranja do 280.000,00 eura u skupini A,
· zatražio je iznos sufinanciranja do 80.000,00 eura u skupini B,
· zatraženi iznos ne iznosi više od 60% cjelokupne vrijednosti projekta,
· ukupna vrijednost projekta u skupini A iznosi najmanje 200.000,00 eura, a u skupini B 100.000,00 eura,
· posjeduje suglasnost Ministarstva za isticanje kandidature za održavanje međunarodnog sportskog natjecanja na teritoriju Republike Hrvatske u skladu s člankom 56. Zakona o sportu (ukoliko za održavanje međunarodnog sportskog natjecanja na teritoriju Republike Hrvatske ne postoji postupak isticanja kandidature ili je određen drugi postupak sukladno propisima međunarodnih sportskih udruženja, suglasnost Ministarstva nije potrebna), 
· upisan je u Registar udruga Republike Hrvatske i djeluje na području Republike Hrvatske najmanje godinu dana zaključno s danom objave Poziva,
· upisan je u Registar neprofitnih organizacija pri Ministarstvu financija i vodi transparentno financijsko poslovanje u skladu s propisima o neprofitnom računovodstvu,
· upisan je u Evidenciju pravnih osoba u sportu Nacionalnog informacijskog sustava u sportu (u daljnjem tekstu: NISUS),
· statut je usklađen s odredbama Zakona o udrugama i Zakona o sportu ili je podnesen zahtjev za usklađivanje statuta nadležnom uredu (što dokazuje potvrdom nadležnog ureda),
· svojim statutom je propisao obavljanje djelatnosti i aktivnosti koje su predmet sufinanciranja i kojima promiče uvjerenja i ciljeve koji nisu u suprotnosti s Ustavom i zakonom,
· pravodobno je i u cijelosti ispunio ugovorene obveze preuzete na temelju prijašnjih ugovora o dodjeli bespovratnih sredstava prema Ministarstvu turizma i sporta i svim drugim davateljima financijskih sredstava iz javnih izvora,
· mandat osobe ovlaštene za zastupanje udruge (i potpisivanje Ugovora o sufinanciranju) je valjan, što se potvrđuje uvidom u Registar udruga,
· prijavitelj ili osoba ovlaštena po zakonu za zastupanje udruge nema zapreke za obavljanje poslova u sustavu sporta iz članka 111. stavka 1., 2. i 5. Zakona o sportu, 
· uredno ispunjava obveze plaćanja doprinosa za mirovinsko i zdravstveno osiguranje i plaćanje poreza te druga davanja prema državnom proračunu i proračunima jedinica lokalne i područne (regionalne) samouprave i Grada Zagreba, što dokazuje potvrdom izdanom od strane Ministarstva financija - Porezne uprave,
· za prijavljeni projekt osigurao je sredstva za sufinanciranje i iz ostalih izvora u iznosu ne manjem od 40% vrijednosti projekta. 

Prihvatljivi partner
Prijavitelji na Poziv mogu imati partnere u projektu. Prihvatljivi partner može biti udruga, ustanova ili trgovačko društvo upisani u Evidenciju pravnih osoba u sportu NISUS-a i registrirani za obavljanje sportske djelatnosti sukladno Zakonu o sportu. 

	Potrebno je prijaviti samo onog partnera s kojim prijavitelj ima sklopljen ugovor o partnerstvu te čiji će se troškovi prikazati u financijskom izvješću kao troškovi projekta, dok ostale partnere nije potrebno prijaviti niti za iste dostavljati dokumentaciju.



Partneri moraju na odgovarajući način zadovoljiti sve uvjete prihvatljivosti koji vrijede za prijavitelja navedene pod točkom 4. Uputa i o istome dostaviti dokaze prilikom prijave na Poziv. Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu izjavu o istinitosti podataka, ispunjavanju uvjeta za javljanje na Poziv, nepostojanju dvostrukog financiranja, izjavu o partnerstvu i postojanju/nepostojanju postupka isticanja kandidature. 

Pravo prijave na Poziv nemaju:
· ogranci, podružnice i slični ustrojbeni oblici udruga koji nisu osnovani sukladno Zakonu o udrugama i registrirani sukladno Zakonu o sportu,
· prijavitelji koji nisu uskladili statut sukladno članku 55. stavku 1. Zakona o udrugama,
· prijavitelji koji nisu upisani u Registar neprofitnih organizacija i/ili ne vode transparentno financijsko poslovanje,
· prijavitelji koji nisu upisani u Evidenciju pravnih osoba u sportu u NISUS-u,
· prijavitelji koji nisu izvršili povrat sredstava zbog neizvršavanja ugovornih obveza s Ministarstvom u ostavljenom roku,
· prijavitelji protiv kojih je pokrenut stečajni postupak, odnosno postupak likvidacije, ili sudovi upravljaju njegovim poslovima, ili su u postupku nagodbe s vjerovnicima ili drugom srodnom postupku prema važećim propisima,
· prijavitelji koji nisu ispunili obveze vezane uz plaćanje doprinosa ili poreza,
· prijavitelji čiji je jedan od osnivača politička stranka,
· prijavitelji u kojima se protiv odgovorne osobe vodi kazneni postupak.

Smatraju se neprihvatljivim i neće se razmatrati Zahtjevi prijavitelja:
· koji su usmjereni na političke ili religijske ciljeve/ili aktivnosti,
· čije je sufinanciranje predviđeno Državnim proračunom Republike Hrvatske temeljem Zaključka Vlade Republike Hrvatske ili drugog akta,
· koji su usmjereni isključivo na zadovoljavanje temeljnih potreba poslovanja prijavitelja/partnera (npr. troškovi redovitog poslovanja),
· čija je jedina svrha osobna korist članova/članica prijavitelja/partnera.
Prihvatljive aktivnosti koje će se sufinancirati Pozivom:
· organiziranje međunarodnog sportskog natjecanja na području Republike Hrvatske,
· sudjelovanje hrvatskih sportaša na međunarodnim sportskim natjecanjima u Republici Hrvatskoj,
· aktivnosti koje će dovesti do ostvarivanja postavljenih ciljeva.

[bookmark: _Toc173307477][bookmark: _Toc236641495]5. Prihvatljivi  troškovi 
[bookmark: _Toc173307478]Sredstvima Poziva sufinancirat će se samo prihvatljivi troškovi nastali za potrebe organizacije i održavanja projekta. Prihvatljivi troškovi se smatraju opravdanim ukoliko su nastali za provedbu aktivnosti neposredne organizacije međunarodnog sportskog natjecanja.

	Prihvatljivi troškovi projekta su troškovi koji su razvrstani po:

	· 1. skupina troškova: smještaj do razine hotela s 4 zvjezdice, prehrana i organizirani lokalni prijevoz sportaša, stručnih timova sportaša, službenih osoba koje sudjeluju u organiziranju i vođenju sportskog natjecanja (kao što su suci, delegati i sl.), volontera te službenih predstavnika međunarodnih sportskih udruženja za vrijeme održavanja natjecanja na području Republike Hrvatske (organizirani prijevoz se odnosi na troškove za lokalni prijevoz navedenih osoba od hotela ili drugog smještaja u mjestu održavanja natjecanja (hotela i sl.) do sportske infrastrukture na kojoj se održava natjecanje kao što su troškovi najma vozila, usluge vozača, goriva, cestarine i sl.);
· 2. skupina troškova: opremanja koja se odnose na nabavu (i najam) sportske opreme, sportskih rekvizita i ostale opreme neophodne za provedbu projekta i sanacija i/ili adaptacija javne sportske infrastrukture nužne za održavanje projekta;
· 3. skupina troškova: za edukativne aktivnosti koje se održavaju u sklopu projekta (troškovi za angažiranje predavača, putni troškovi predavača, tiskanje edukativnih materijala, oprema i rekviziti potrebni za provedbu edukativne aktivnosti i sl.);
· [bookmark: _GoBack]4. skupina troškova: osiguranje projekta i sportske građevine za vrijeme održavanja (vatrogasci, hitna medicinska služba, policija, zaštitari i sl.), zdravstvene zaštite sportaša, osiguranja sportaša, anti-doping kontrole, troškovi izrade diploma, plaketa, pehara, medalja i sl.;
· 5. skupina troškova: dozvola/prava organiziranja međunarodnog sportskog natjecanja (kotizacije prema međunarodnim sportskim udruženjima), najam prostora za provođenje treninga tijekom održavanja natjecanja i natjecanja sportaša, organizacija (ured za organizaciju, izrada i distribucija ulaznica, ceremonijal otvaranja i zatvaranja te prostor za medije), službene odore (za osobe koje sudjeluju u pripremi i provedbi);
· 6. skupina troškova: promidžbe i oglašavanja s ciljem vidljivosti projekta.



Svi troškovi koji nisu navedeni pod prihvatljivim troškovima smatraju se neprihvatljivim troškovima i neće biti sufinancirani. 
Skupina troškova pod 2. - opremanja koja se odnose na nabavu (i najam) sportske opreme, sportskih rekvizita i ostale opreme neophodne za provedbu projekta i sanacija i/ili adaptacija javne sportske infrastrukture nužne za održavanje projekta, može biti prihvatljiva do 30% od ukupnog iznosa sufinanciranja ovim Pozivom.
Skupina troškova pod 6. koja se odnosi na promidžbu i oglašavanje s ciljem vidljivosti projekta može biti prihvatljiva u iznosu do 10% od ukupnog iznosa sufinanciranja ovim Pozivom.
Obveza je i neposredan interes prijavitelja pružiti realističan i ekonomičan proračun projekta.

Prilikom nabave robe, radova i usluga svi korisnici i njihovi partneri koji ispunjavaju uvjete iz članka 6. i 7. Zakona o javnoj nabavi („Narodne novine“, broj: 120/16, 114/22 i 48/26) dužni su postupati sukladno navedenom Zakonu.
Neobveznici Zakona o javnoj nabavi (korisnici i njihovi partneri koji ne ispunjavaju uvjete navedene u članku 6. i 7. navedenog Zakona) dužni su postupati sukladno Pravilima o provedbi postupaka nabava za neobveznike Zakona o javnoj nabavi koja se nalaze u točki 14. Uputa i čine prilog 2. Uputa.

Prijavitelj je dužan dostaviti detaljan izračun svakog troška na način da je vidljivo, provjerljivo i usporedivo racionalno postupanje sa sredstvima dodijeljenim od Ministarstva i drugih javnih sredstava.

Načelo zabrane dvostrukog financiranja odnosi se na financiranje prihvatljivih troškova koje dovodi do primanja naknada za troškove za koje je već zatraženo ili će biti zatraženo i/ili ostvareno iz bilo kojeg drugog izvora, odnosno ovim Pozivom nije dopušteno dvostruko financiranje istih troškova koji su već financirani iz drugih izvora. 
Troškovi partnera koji sudjeluju u projektu smatraju se opravdanim na isti način kao i troškovi samog prijavitelja. 

Ukoliko je sastavni dio međunarodnog sportskog natjecanja iz skupine A natjecanje koje ne spada u skupinu A, troškovi tog natjecanja smatraju se prihvatljivim. Ukoliko je sastavni dio međunarodnog sportskog natjecanja iz skupine B natjecanje koje ne spada u skupinu B, troškovi tog natjecanja smatraju se prihvatljivim. 
Prilikom ocjenjivanja kvalitete prijave projekta ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.  

[bookmark: _Toc173307480][bookmark: _Toc236641496]6. Pravila vidljivosti pri provedbi projekta
Korisnik mora osigurati vidljivost sufinanciranja projekta od strane Ministarstva na način da na vidljivom mjestu istakne logotip i naziv Ministarstva. Logotip Ministarstva javno je dostupan na mrežnim stranicama Ministarstva (https://mint.gov.hr/impressum/11511), a po potrebi će se dostaviti korisniku na njegov zahtjev.
Korisnik se obvezuje istaknuti logotip i naziv Ministarstva na svim tiskanim, video i drugim materijalima vezanim za međunarodno sportsko natjecanje i to na svojim mrežnim stranicama, službenoj web stranici, brošurama i ostalim promotivnim materijalima, u oglasima, na reklamnim panoima na priredbama, na službenom panou tijekom organiziranih konferencija za medije, u pisanim materijalima, knjigama i zbornicima radova, na svim vrstama akreditacija, plakatima i ulaznicama, na reklamnim panoima ili LED banerskim linijama na i/ili oko sportskog borilišta gdje je primjenjivo, a koji su vidljivi prilikom održavanja natjecanja i prikazivanja istog na TV-u. Kada se prikazuje zajedno s drugim logotipom, logotip i naziv Ministarstva mora biti prikazan barem jednako istaknuto i vidljivo kao i drugi logotipi.

[bookmark: _Toc173307481][bookmark: _Toc236641497]7. Postupak prijave na Poziv i obvezna dokumentacija
	NAPOMENA: Uvjeti ovog Poziva i pripadajući obrasci nisu identični javnom pozivu iz 2026. godine. S mrežnih stranica Ministarstva potrebno je preuzeti sve nove obrasce potrebne za prijavu na Poziv.

PREPORUKA:  Za podnošenje Zahtjeva putem NISUS-a potrebno je odvojiti najmanje 2 sata.



Postupak prijave na Poziv započinje otvaranjem korisničkog računa putem NISUS-a na pripadajućoj poveznici https://issobrasci.gov.hr/, a sastoji se od:
1. popunjavanja online Obrasca prijave pod nazivom „Obrazac za sufinanciranje međunarodnih sportskih natjecanja u 2027. godini“ kao i
2. učitavanja obvezne dokumentacije iz točke 7. Uputa. 
Prijave koje nisu podnesene na propisani način putem NISUS-a neće biti uzete u daljnje razmatranje. Obrasci za prijavu s detaljnim Uputama, nalaze se na mrežnim stranicama Ministarstva: https://mints.gov.hr.
Prijavitelj u NISUS-u može spremati te nadopunjavati prijavni obrazac i dokumentaciju. Jednom kad je prijava predana klikom na „Pošalji“ smatra se konačnom te ne postoji mogućnost naknadne dopune Obrasca prijave i dokumentacije ili prijave novog projekta.
 
Ministarstvo zadržava pravo izmjena i dopuna ovog Poziva. Eventualne izmjene i dopune Poziva objavit će se na mrežnim stranicama Ministarstva turizma i sporta (https://mints.gov.hr).

	Obvezna dokumentacija za prijavu projekta koju je potrebno učitati putem NISUS-a:

	1. popunjen Obrazac opisa međunarodnog sportskog natjecanja (u daljnjem tekstu: Obrazac opisa) u .docx formatu i pdf formatu potpisan od strane osobe ovlaštene za zastupanje i ovjeren, na propisanom obrascu objavljenom na mrežnim stranicama Ministarstva  https://mints.gov.hr) ;
2. popunjen Obrazac proračuna međunarodnog sportskog natjecanja (u daljnjem tekstu: Obrazac proračuna) u .xlsx formatu i -pdf formatu potpisan od strane osobe ovlaštene za zastupanje i ovjeren (na propisanom obrascu objavljenom na mrežnim stranicama Ministarstva https://mints.gov.hr);
3. elaborat o sportskoj, društvenoj i ekonomskoj opravdanosti organizacije međunarodnog sportskog natjecanja[footnoteRef:3] (upute za izradu elaborata navedene su u točki 14. Uputa – Prilog 3.); [3:  Ovaj dokument nije moguće skinuti s mrežnih stranica, već ga prijavitelj samostalno kreira u skladu s točkom 14. Uputa (Prilog 3.).] 

4. preslika važećeg statuta udruge ako isti nije javno dostupan i dokaz (dopis) da je statut predan na ovjeru nadležnom uredu državne uprave u županiji, odnosno Gradskom uredu Grada Zagreba nadležnom za poslove opće uprave radi usklađivanja statuta sa Zakonom o udrugama i Zakonom o sportu (samo za sportske udruge koje su predale zahtjev za usklađivanjem statuta, ali je njihov zahtjev još uvijek u obradi – potrebno dostaviti i za partnersku udrugu);
5. popunjen obrazac izjave prijavitelja/partnera o istinitosti podataka, ispunjavanju uvjeta za javljanje na Poziv, nepostojanju dvostrukog financiranja, izjave o partnerstvu i postojanju/nepostojanju postupka isticanja kandidature - na propisanom obrascu objavljenom na mrežnim stranicama Ministarstva https://mints.gov.hr  (učitati i za partnera/e - udrugu, ustanovu i trgovačko društvo);
6. uvjerenje nadležnog suda da se protiv osoba ovlaštenih za zastupanje prijavitelja/partnera ne vodi kazneni postupak koje nije starije od šest (6) mjeseci od dana objave Poziva (učitati i za partnera/e - udrugu, ustanovu i trgovačko društvo);
7. potvrda Porezne uprave o stanju duga prijavitelja (udruge) po osnovi javnih davanja o kojima službenu evidenciju vodi Porezna uprava, ne stariju od 30 dana od dana objave Poziva (učitati i za partnera/e - udrugu, ustanovu i trgovačko društvo);
8. dokaz o sufinanciranju projekta iz svih ostalih izvora financiranja (ako je od Ministarstva zatraženo sufinanciranje od npr. 60% vrijednosti projekta, potrebno je dostaviti dokaz o sufinanciranju preostalih 40% iz ostalih izvora - drugih javnih izvora, vlastitih, privatnih kao što su sponzorstva, donacije i dr. Dokazi o sufinanciranju iz ostalih izvora mogu biti: izjave o sufinanciranju vlastitim sredstvima, preslika odluke, ugovora, izjave, pisma namjere o sufinanciranju i sl.;
9. dokaz da se na međunarodnom sportskom natjecanju ostvaruju bodovi za olimpijske igre, svjetsko ili europsko prvenstvo ili bodovi za službene svjetske rang ljestvice (ukoliko je relevantno za određeno natjecanje);
10. suglasnost Ministarstva za isticanje kandidature za održavanje međunarodnog sportskog natjecanja na teritoriju Republike Hrvatske u skladu s člankom 56. Zakona o sportu (suglasnost nije potrebna samo ukoliko za održavanje međunarodnog sportskog natjecanja na teritoriju Republike Hrvatske ne postoji postupak isticanja kandidature ili je određen drugi postupak sukladno propisima međunarodnih sportskih udruženja i isto je navedeno u Izjavi prijavitelja o istinitosti podataka, ispunjavanju uvjeta za javljanje na Poziv, nepostojanju dvostrukog financiranja, izjave o partnerstvu i postojanju/nepostojanju postupka isticanja kandidature). 



NAPOMENA: Obrazac prijave i obvezna dokumentacija navedena u ovoj točki Uputa trebaju biti sačinjeni na hrvatskom standardnom jeziku. 

[bookmark: _Toc173307482][bookmark: _Toc236641498]8. Obrazac opisa i Obrazac proračuna međunarodnog sportskog natjecanja
Obrazac opisa i Obrazac proračuna međunarodnog sportskog natjecanja nalaze se i objavljeni su na mrežnim stranicama Ministarstva turizma i sporta: https://mints.gov.hr. 
 	
Kako bi Obrasci bili pravilno popunjeni potrebno je:
· elektronički ispuniti Obrazac opisa (rukom popunjeni i skenirani obrazac neće se razmatrati),
· elektronički ispuniti Obrazac proračuna - žuta polja u obrascu (rukom popunjeni i skenirani obrazac neće se razmatrati). 
Obrazac proračuna pripremljen je u .xlsx formatu te sadrži formule koje same zbrajaju iznose unesene u pojedinu kategoriju troškova te konačne iznose svih troškova. Zbog tih formula nije moguće samostalno dodavati retke u pojedinim kategorijama troškova. Ukoliko postoji potreba za povećanjem broja redaka, potrebno je kontaktirati Ministarstvo na e-adresu: msn2027-javnipoziv@mints.hr. Prihvatljivi troškovi projekta navedeni u Obrascu proračuna smiju biti isključivo oni koji su navedeni u točki 5. Uputa. 

[bookmark: _Toc130218830][bookmark: _Toc173307483][bookmark: _Toc236641499]9. Datum objave Poziva i rok za podnošenje prijave
Poziv je otvoren s danom objave na mrežnim stranicama Ministarstva (https://mints.gov.hr) od 3. kolovoza 2026. godine, a završava 11. rujna 2026. godine u 14.00 sati. 
Prijavu je moguće podnijeti putem NISUS-a zaključno s 11. rujna 2026. godine do 14.00 sati nakon čega će poveznica za prijavu biti neaktivna. Prijave izvan roka neće biti moguće. 
[bookmark: _Toc130218832][bookmark: _Toc173307485]


[bookmark: _Toc236641500]10. Način postavljanja pitanja
Sva pitanja vezana uz Poziv mogu se postaviti isključivo elektroničkim putem, najkasnije do 24. kolovoza 2026. godine do 16.00 sati, na e-adresu: msn2027-javnipoziv@mints.hr. Odgovori na pojedine upite u najkraćemu mogućem roku bit će poslani izravno na adresu s koje je pitanje postavljeno. U svrhu osiguravanja ravnopravnosti svih potencijalnih prijavitelja, Ministarstvo ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.
[bookmark: _Toc236641501]11. Postupak administrativne provjere, vrednovanja i podnošenja prigovora na Odluku o odabiru 
Ministarstvo imenuje Povjerenstvo za pripremu i vrednovanje projekata (u daljnjem tekstu: Povjerenstvo za pripremu i vrednovanje) i Povjerenstvo za rješavanje prigovora, a rad svakog povjerenstva uređuje se poslovnikom. 

[bookmark: _Toc130218833][bookmark: _Toc173307486]Postupak administrativne provjere i rokovi za podnošenje prigovora
Postupak administrativne provjere obuhvaća zaprimanje Zahtjeva i provjeru ispunjavanja propisanih uvjeta Poziva iz točke 4. Uputa koje provodi Povjerenstvo za pripremu i vrednovanje. 
Ukoliko Zahtjev ima manje nedostatke koji ne utječu na sadržaj bitan za vrednovanje, Ministarstvo ima mogućnost zatražiti doradu Zahtjeva u vidu dostave pojašnjenja, odnosno ispravljanja Zahtjeva s potrebnim podacima (koji mogu biti potkrijepljeni prilozima). Dorada Zahtjeva biti će zatražena putem elektroničke pošte prijavitelja navedene u Obrascu prijave, a prijavitelji su dužni dostaviti traženu doradu u roku od tri (3) radna dana od dana zaprimanja obavijesti o uočenim nedostacima na adresu elektroničke pošte msn2027-javnipoziv@mints.hr.   
Zahtjevi koji ne ispunjavaju propisane uvjete Poziva, koji nisu dostavljeni na propisani način i u propisanom roku ili nisu dorađeni sukladno traženju Ministarstva, neće se uzeti u daljnje razmatranje i vrednovanje, o čemu će prijavitelji biti obaviješteni pisanom obavijesti putem elektroničke pošte: msn2027-javnipoziv@mints.hr, s naznakom razloga zbog kojih ne zadovoljavaju propisane uvjete Poziva. 
Prijavitelji čiji Zahtjevi nisu zadovoljili propisane uvjete Poziva mogu uložiti prigovor u roku od pet (5) radnih dana od dana primitka obavijesti. Prigovor se može poslati putem elektroničke pošte: msn2027-javnipoziv@mints.hr. O prigovoru odlučuje Ministarstvo na prijedlog Povjerenstva za rješavanje prigovora u roku od deset (10) radnih dana od dana zaprimanja prigovora. Prigovor ne odgađa provedbu Poziva.
[bookmark: _Toc130218834]Kako bi Zahtjev zadovoljio propisane uvjete te bio proslijeđen u daljnju proceduru (postupak vrednovanja), mora zadovoljiti sve propisane uvjete ovog Poziva.

[bookmark: _Toc173307487]Postupak vrednovanja projekata 
U postupku vrednovanja projekata te svih daljnjih faza ovog Poziva primjenjivat će se odredbe Pravilnika o programu javnih potreba u sportu na državnoj razini koji će u tom trenutku biti na snazi.  Povjerenstvo za pripremu i vrednovanje pojedinačno ocjenjuje kvalitetu svakog projekta. Prilikom vrednovanja projekata Povjerenstvo za pripremu i vrednovanje će razmatrati sljedeće tematske kriterije:
1. Tradicija, kapacitet i iskustvo prijavitelja,
2. Kvaliteta projekta,
3. Proračun i održivost,
4. Vidljivost projekta,
5. Društveni značaj projekta.

Ocjene (bodovi) svih članova Povjerenstva za pripremu i vrednovanje se zbrajaju, a na temelju srednje vrijednosti dobiva se bodovna vrijednost svakog projekta. 
Prijavljeni projekti koji prilikom postupka vrednovanja (ocjenjivanja) ne ostvare minimalno 48 bodova neće moći biti sufinancirani kroz ovaj Poziv.
Na temelju bodovnih vrijednosti izrađuje se popis projekata čije se sufinanciranje predlaže, posebno za skupinu A i skupinu B, s prijedlogom iznosa sredstava za dodjelu, koji se formira po načelu od najviše do najniže ostvarenih bodova (u daljnjem tekstu: Popis projekata). 
Prijedlog dodijeljenih sredstva može biti jednak ili manji od zatraženih sredstava u Zahtjevu. U slučaju odobravanja samo dijela ukupno zatraženih sredstava ili promjene određenih aktivnosti u proračunu, Ministarstvo će zatražiti pisani pristanak prijavitelja o prihvaćanju dodijeljenih sredstava za sufinanciranje projekta te izmjenu Obrasca proračuna sukladno preporuci Povjerenstva za pripremu i vrednovanje, kako bi se nova specifikacija troškova proračuna mogla uskladiti s iznosom sredstava za sufinanciranje i priložiti Ugovoru o sufinanciranju organizacije  međunarodnog sportskog natjecanja (u daljnjem tekstu: Ugovor o sufinanciranju). 
Obaviješteni prijavitelji su dužni u roku od tri (3) radna dana dostaviti putem elektroničke pošte na adresu msn2027-javnipoziv@mints.hr pisani pristanak napisan u slobodnoj formi o prihvaćanju dodijeljenih sredstava te izmijenjeni Obrazac proračuna, sve ovjereno potpisom i pečatom odgovorne osobe ili dostaviti izjavu o odustajanju od sufinanciranja. Uslijed odustajanja i/ili nepoštivanja spomenutog roka, Povjerenstvo za pripremu i vrednovanje ima pravo izmijeniti Popis projekata te sredstva dodijeliti sljedećem prijavitelju na temelju bodovnih vrijednosti. 
Po proteku navedenog roka Povjerenstvo za pripremu i vrednovanje definira Popis projekata za skupinu A i B te ga dostavlja čelniku Ministarstva koji donosi odluku o odabiru projekata za sufinanciranje koji će biti uvršteni u Program javnih potreba u sportu na državnoj razini za 2027. godinu (u daljnjem tekstu: Odluka o odabiru). O rezultatima vrednovanja i iznosu predviđenih sredstava za sufinanciranje projekata koji se nalaze na Popisu projekata, prijavitelji će biti obaviješteni putem elektroničke pošte navedene u prijavnom obrascu. 

Obrazac za procjenu kvalitete projekta s naznačenim maksimalnim brojem bodova za svaki navedeni kriterij, nalazi se na kraju ovog dokumenta (točka 14. Uputa - Prilozi). 
[bookmark: _Toc173307488][bookmark: _Toc130218835]
Rokovi i način podnošenja prigovora na Odluku o odabiru
Prijavitelji čiji Zahtjevi nisu prihvaćeni za sufinanciranje, odnosno čiji projekti se ne nalaze u Odluci o odabiru, bit će o razlozima istog obaviješteni putem elektroničke pošte navedene u Obrascu prijave te mogu uložiti prigovor Ministarstvu u roku od pet (5) radnih dana od dana primitka pisane obavijesti, na adresu elektroničke pošte msn2027-javnipoziv@mints.hr. Prijaviteljima kojima nisu odobrena financijska sredstva može se, na njihov zahtjev, omogućiti uvid u ukupnu ocjenu vrednovanja njihovog projekta. O prigovoru odlučuje Ministarstvo na prijedlog Povjerenstva za rješavanje prigovora u roku od deset (10) radnih dana od dana zaprimanja prigovora. Prigovor ne odgađa izvršenje Odluke o odabiru, odnosno uvrštavanje projekata u Program javnih potreba u sportu na državnoj razini za 2027. godinu.

[bookmark: _Toc130218836][bookmark: _Toc173307489][bookmark: _Toc236641502]12. Postupak ugovaranja, zahtjev za prenamjenom sredstava i povrat isplaćenih sredstava
Postupak ugovaranja
Ugovore o sufinanciranju korisnici potpisuju najkasnije 30 dana nakon objave Odluke o odabiru na mrežnim stranicama Ministarstva.
Prije potpisivanja Ugovora o sufinanciranju s korisnikom sredstava, Ministarstvo će kontrolirati prihvatljivost troškova te sukladno preporuci Povjerenstva za pripremu i vrednovanje zatražiti izmjenu Obrasca proračuna, kako bi nova specifikacija troškova proračuna bila usklađena s dodijeljenim iznosom sredstava za sufinanciranje te kao takva bila prilog Ugovoru o sufinanciranju. Provjera prihvatljivosti troškova može dovesti do traženja pojašnjenja i može navesti Ministarstvo na nametanje izmjene troškova kako bi se uredilo strogo namjensko financiranje projekta. Također, ukoliko utvrdi troškove koji su značajno veći od prosječnih troškova u određenoj destinaciji i razdoblju godine, Ministarstvo će zatražiti korekciju i racionalizaciju troškova od strane prijavitelja.

	Prije potpisivanja Ugovora o sufinanciranju, korisnik sredstava treba dostaviti Ministarstvu jamstvo za uredno ispunjavanje obveza iz navedenog ugovora u obliku solemnizirane zadužnice na iznos dodijeljenih sredstava, sukladno Pravilniku o obliku i sadržaju  zadužnice (Narodne novine, broj: 115/12, 82/17 i 154/22), , bez uvećanja, sa zakonskim zateznim kamatama po stopi određenoj sukladno članku 29. stavku 2. Zakona o obveznim odnosima (Narodne novine, broj: 35/05, 41/08, 125/11, 78/15, 29/18, 126/21, 114/22, 156/22 i 155/23).



Korisnik s kojim Ministarstvo sklopi Ugovor o sufinanciranju obvezuje se da neće sudjelovati u izbornoj ili drugoj promidžbi političke stranke, koalicije ili kandidata te da neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata tijekom trajanja navedenog ugovora.
Nakon potpisivanja Ugovora o sufinanciranju, iznosi sufinanciranja isplatit će se korisnicima u dva navrata i to u iznosu od 60% iznosa navedenog u Ugovoru o sufinanciranju u roku ne kraćem od 15 dana prije početka međunarodnog sportskog natjecanja, a ostalih 40% iznosa najkasnije 60 dana nakon završetka natjecanja. U slučaju da se natjecanje održi prije potpisivanja Ugovora o sufinanciranju, ugovoreni iznos sufinanciranja će biti isplaćen jednokratno, u roku od 15 dana od dana potpisivanja Ugovora o sufinanciranju. Iznimno, sufinanciranje se može ugovoriti na drugačiji način, ako to Ministarstvo smatra opravdanim. 

Prenamjena dodijeljenih sredstava
Za prenamjenu dodijeljenih sredstava od strane Ministarstva, unutar prihvatljivih troškova, potrebna je suglasnost Ministarstva. U zahtjevu za dobivanje suglasnosti za prenamjenu, koji treba biti u pisanoj formi, potpisan i ovjeren od strane osobe ovlaštene za zastupanje korisnika treba biti detaljno obrazložen razlog smanjenja odnosno povećanja svakog troška. Uz navedeni zahtjev korisnik treba dostaviti popunjeni Obrazac za prenamjenu (u .xlsx formatu) koji se, zajedno s uputama za popunjavanje obrasca, nalazi objavljen na mrežnim stranicama Ministarstva.

	Zahtjev za prenamjenu podnosi se putem NISUS-a 30 dana prije završetka projekta ili ukoliko je projekt završio prije potpisivanja Ugovora o sufinanciranju, 30 dana nakon potpisivanja ugovora.



Povrat dodijeljenih sredstava
Ministarstvo će zatražiti povrat dodijeljenih sredstava u cijelosti ili djelomično u slučaju da korisnik nenamjenski potroši odobrena financijska sredstva, ne utroši sva dodijeljena sredstva (povrat neutrošenog dijela sredstava) ili ako na drugi način krši obveze proizašle iz Ugovora o sufinanciranju. 
Također, Ministarstvo će zatražiti povrat dodijeljenih sredstava ukoliko se prilikom terenskog posjeta, kontrole izvješća ili kontrole na licu mjesta utvrdi netočnost podataka koje je korisnik naveo u dokumentaciji dostavljenoj na Poziv, ili ukoliko korisnik ne može dokazati točnost istih.
Isto se odnosi na podatke koji se procjenjuju u sljedećim kriterijima vrednovanja iz Obrasca za procjenu kvalitete projekta navedene pod točkama:
1.3. Uključenost volontera u organizaciju i provedbu temeljem razrađenog plana volontera,
2.5. Broj sportaša koji će sudjelovati na službenom natjecanju,
2.6. Brojnost zemalja sudionica,
4.1. Promocija i prijenos međunarodnog sportskog natjecanja.

Povrat sredstava zatražit će se na način prikazan u tablicama:
	
	Utvrđeni postotak  odstupanja od broja koji je korisnik naveo u dostavljenoj dokumentaciji
	Povrat sredstava izražen u postotku od dodijeljenog iznosa

	1.3. Uključenost volontera u organizaciju i provedbu temeljem razrađenog plana volontera

	0-20%
	0%

	
	21-40%
	5%

	
	41-60%
	10%

	
	61-80%
	15%

	
	81-100%
	30%

	
	
	

	2.5. Broj sportaša koji će sudjelovati na službenom natjecanju
	0-20%
	0%

	
	21-40%
	5%

	
	41-60%
	10%

	
	61-100%
	100%

	
	
	

	2.6. Brojnost zemalja sudionica
	0-20%
	0%

	
	21-40%
	5%

	
	41-60%
	10%

	
	61-100%
	100%



	
	Ostvareni broj bodova temeljem netočnih podataka
	Povrat sredstava izražen u postotku od dodijeljenog iznosa

	4.1. Promocija i prijenos međunarodnog sportskog natjecanja
	1-2
	0%

	
	3-5
	5%

	
	6-8
	10%



Ukupni povrat sredstava u slučaju utvrđivanja netočnih podataka jednak je zbroju postotaka pojedinačnih povrata sredstava utvrđenih po pojedinom kriteriju vrednovanja, a koji ne može biti veći od 100%.

[bookmark: _Toc173307490][bookmark: _Toc236641503][bookmark: _Toc130218837]13. Postupak praćenja i izvještavanja 
Korisnik je dužan omogućiti stručno praćenje provedbe projekta odnosno obavljanje terenske posjete i kontrole na licu mjesta kod samog korisnika, a koje Ministarstvo ne treba prethodno najaviti. 

	U roku od 30 dana od dana završetka međunarodnog sportskog natjecanja ili ukoliko je međunarodno sportsko natjecanje završilo prije potpisivanja Ugovora o sufinanciranju, 30 dana nakon potpisivanja ugovora, korisnik je dužan u Evidenciju financijskog praćenja sportskih programa u NISUS-u učitati dokumentaciju kojom se pravdaju troškovi financirani iz izvora Ministarstva.



Korisnik je dužan u Evidenciju financijskog praćenja sportskih programa u NISUS-u za svaki trošak (na najnižoj razini, znači ne samo za skupinu troškova, nego za svaki pojedini trošak) iz Obrasca proračuna učitati sve predračune, račune (R1 ili R2), fakture, naloge i potvrde o plaćanju za svaku transakciju s računa na teret dodijeljenih sredstava od Ministarstva, drugih javnih sredstava te ostalih vlastitih izvora (i privatnih kao što su sponzorstva, donacije i sl.) te dokumentaciju vezanu uz postupak javne nabave. Podaci koji predstavljaju zaštićene osobne podatke mogu se anonimizirati u skladu s posebnim propisima, ali na način koji ne onemogućuje kontrolu namjenskog korištenja javnih sredstava. 

	U roku od 90 dana od dana završetka međunarodnog sportskog natjecanja, korisnik je dužan, putem NISUS-a dostaviti izvješće o provedenom projektu, na propisanim obrascima koji se nalaze na mrežnim stranicama Ministarstva.



Izvješće se dostavlja na sljedećim obrascima:
· Obrazac opisnog izvješća o provedenom projektu (popunjen, potpisan i ovjeren),
· Obrazac financijskog izvješća o provedenom projektu (popunjen, potpisan i ovjeren).
Obrazac opisnog izvješća o provedenom projektu sadrži osnovne podatke o korisniku te detaljno izvješće o provedenom projektu. Sve aktivnosti provedbe moraju biti u skladu s Obrascem financijskog izvješća i Obrascem proračuna.
U Obrazac financijskog izvješća o provedenom projektu potrebno je upisati sve troškove koje je sufinanciralo Ministarstvo, a koji se odnose na provedeni projekt kao i sve troškove koji su sufinancirani iz ostalih izvora. U Obrascu financijskog izvješća potrebno je popuniti polja označena žutom bojom.

Korisnik financiranja će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Ministarstvo o svim situacijama koje predstavljaju ili bi mogle dovesti do takvog sukoba.
[bookmark: _Toc130218838][bookmark: _Toc173307491]Sukob interesa postoji kada je nepristrano izvršenje ugovornih obveza bilo koje osobe vezane Ugovorom o sufinanciranju ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu udruge, članu upravnog tijela ili čelniku te udruge ili bilo koje druge udruge povezane na bilo koji način s tom udrugom, društvenim skupinama i organizacijama, a nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa s drugom osobom.

[bookmark: _Toc236641504]14. Prilozi
1. Obrazac za procjenu kvalitete projekta
2. Pravila o provedbi postupaka nabava za neobveznike Zakona o javnoj nabavi
3. Upute za izradu elaborata o sportskoj, društvenoj i ekonomskoj opravdanosti organizacije međunarodnog sportskog natjecanja u 2027. godini.

Prilog 1.

OBRAZAC ZA PROCJENU KVALITETE PROJEKTA

Evaluacijski kriteriji podijeljeni su u pododrednice kojima se dodjeljuju bodovi između 0 i 12 sukladno sljedećim kategorijama ocjenjivanja: 
	1. Tradicija, kapacitet i iskustvo prijavitelja
	Bodovi
	Izvor provjere

	1.1. Međunarodno sportsko natjecanje ima tradiciju organiziranja u RH 
	
	Obrazac opisa i  program međunarodnog sportskog natjecanja

	
- međunarodno sportsko natjecanje ima tradiciju održavanja u RH jednom 
(1 bod)
- međunarodno sportsko natjecanje ima tradiciju održavanja u RH 2 i 3 puta (2 boda)
- međunarodno sportsko natjecanje ima tradiciju održavanja u RH 4 i 5 puta (4 boda)
- međunarodno sportsko natjecanje ima tradiciju održavanja u RH 6 - 9 puta (6 bodova)
- međunarodno sportsko natjecanje ima tradiciju održavanja u RH 10 i više puta (8 bodova)
	
	

	Maksimalno bodova:
	8
	

	1.2.  Jasno definirane zadaće organizacijskog tima (odbora)
	
	Obrazac opisa i  program međunarodnog sportskog natjecanja

	
- prijavitelj je opisao zadaće organizacijskog tima (odbora i sl.) (3 boda)
- prijavitelj je detaljno opisao zadaće i zaduženja  
  organizacijskog tima (odbora i sl.) (6 bodova) 
- prijavitelj je strukturalno prikazao funkcioniranje organizacijskog tima (odbora i sl.) te jasno i precizno definirao zaduženja i zadaće svakog sektora/odjela ili zadaće za svakog pojedinca (9 bodova)
	
	

	Maksimalno bodova:
	9
	

	1.3. Uključenost volontera u organizaciju i provedbu temeljem razrađenog plana rada volontera
	
	Obrazac opisa i  program međunarodnog sportskog natjecanja

	
- planirano je sudjelovanje od 10-30 volontera (1 bod)
- planirano je sudjelovanje od 31-60 volontera (3 boda)
- planirano je sudjelovanje više od 60 volontera (5 bodova) 
	
	

	Maksimalno bodova:
	5
	

	1.4. Prethodno iskustvo prijavitelja ili partnera u organiziranju međunarodnog sportskog natjecanja na svim razinama
	
	



Obrazac opisa   međunarodnog sportskog natjecanja

	
-prijavitelj je do sada organizirao  međunarodna sportska natjecanja od 
  1 do 5 puta (1 bod)
- prijavitelj je do sada organizirao  međunarodna sportska natjecanja od 
  6 do 11 puta (2 boda)
- prijavitelj je do sada organizirao  međunarodna sportska natjecanja od 
  12 do 19 puta (3 boda)
- prijavitelj je do sada organizirao  međunarodna sportska natjecanja 20 i više puta (4 boda)
	
	

	Maksimalno bodova:
	4
	

	2. Kvaliteta projekta 
	Bodovi
	Izvor provjere

	2.1. Definiranje ciljeva međunarodnog sportskog natjecanja
	
	Obrazac opisa i  program međunarodnog sportskog natjecanja

	
- prijavitelj je loše opisao sadržaj i ciljeve međunarodnog sportskog natjecanja (1 bod)
- prijavitelj je djelomično opisao sadržaj i ciljeve međunarodnog sportskog natjecanja (3 boda)
- prijavitelj je dobro opisao sadržaj i ciljeve međunarodnog sportskog natjecanja (5 bodova)
- prijavitelj je detaljno i sadržajno opisao međunarodno sportsko natjecanje te jasno definirao ciljeve, a isti su povezani s Nacionalnim programom športa 2019.-2026. (7 bodova)
	
	

	Maksimalno bodova:
	7
	

	2.2. Kvaliteta sadržaja predloženog projekta
	
	Obrazac opisa i  program međunarodnog sportskog natjecanja

	
- predloženi projekt je dovoljno kvalitetan i uz planirane aktivnosti djelomično se mogu ostvariti postavljeni ciljevi Projekta (1 bod)
- predloženi projekt je dobar i uz planirane aktivnosti može se realizirati dio postavljenih ciljeva Projekta  (3 boda)
- predloženi projekt je odličan te provedba planiranih aktivnosti može dovesti do realizacije svih postavljenih ciljeva projekta (5 bodova)
	
	

	Maksimalno bodova:
	5
	

	2.3. Utjecaj međunarodnog sportskog natjecanja na međunarodnu sportsku promociju Republike Hrvatske
	
	Obrazac opisa i  program međunarodnog sportskog natjecanja, elaborat iz točke 7. Uputa

	
- međunarodno sportsko natjecanje ima malu sportsku vrijednost i međunarodnu prepoznatljivost na globalnoj razini (1 bod)
- međunarodno sportsko natjecanje ima srednju sportsku vrijednost i međunarodnu prepoznatljivost na globalnoj razini (3 boda)
- međunarodno sportsko natjecanje ima značajnu sportsku vrijednost i međunarodnu prepoznatljivost na globalnoj razini (5 bodova)
- međunarodno sportsko natjecanje ima iznimno značajnu sportsku vrijednost i prepoznatljivost na globalnoj razini (7 bodova)

	
	

	                                                                                            Maksimalno bodova:
	7
	

	2.4. Razina i značaj međunarodnog sportskog natjecanja iz skupine A
	
	Obrazac opisa i  program međunarodnog sportskog natjecanja 

	
- europska prvenstva mlađih dobnih uzrasta iznad (i uključujući) 16 godina, u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih (2 boda)
- svjetska prvenstva mlađih dobnih uzrasta iznad (i uključujući) 16 godina, u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih (4 boda)
- natjecanja seniorske kategorije (ne uključuje europska i svjetska prvenstva) u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih na kojima se ostvaruju bodovi za službene svjetske rang ljestvice i ili bodovi za kvalifikacije na svjetska i europska seniorska prvenstva (6 bodova)
- natjecanja seniorske kategorije (ne uključuje europska i svjetska prvenstva)  u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih na kojima se ostvaruju bodovi za kvalifikacije na olimpijske igre, paraolimpijske igre ili olimpijske igre gluhih (8 bodova)
- europska prvenstva seniorske kategorije u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih (10 bodova)
- svjetska prvenstva seniorske kategorije u olimpijskim i paraolimpijskim sportovima, granama i disciplinama te sportovima, granama i disciplinama olimpijskih igara gluhih (12 bodova)
	
	

	Maksimalno bodova:
	12
	

	2.4. Razina i značaj međunarodnog sportskog natjecanja iz skupine B
	
	Obrazac opisa i  program međunarodnog sportskog natjecanja

	- međunarodna natjecanja veterana (kategorija koja ne uključuje službena seniorska natjecanja bez obzira na naziv samog natjecanja, npr: Senior tour u tenisu je veteransko natjecanje bivših igrača) i ostala prihvatljiva natjecanja u ovoj skupini (2 boda)
- natjecanja seniorske kategorije (ne uključuje europska i svjetska prvenstva)  na kojima se ostvaruju bodovi za kvalifikacije na svjetska i europska seniorska prvenstva ili bodovi za službene svjetske rang ljestvice (4 boda)
- europska prvenstva mlađih dobnih uzrasta iznad (i uključujući) 16 godina, europska sveučilišna prvenstva (u organizaciji Hrvatskog akademskog sportskog saveza i/ili njegovih članica) i europska školska sportska natjecanja (u organizaciji Hrvatskog školskog sportskog saveza i/ili njegovih članica) (6 bodova)
- svjetska prvenstva mlađih dobnih uzrasta iznad (i uključujući) 16 godina, svjetska sveučilišna prvenstva (u organizaciji Hrvatskog akademskog sportskog saveza i/ili njegovih članica) i svjetska školska sportska natjecanja (u organizaciji Hrvatskog školskog sportskog saveza i/ili njegovih članica)  (8 bodova)
- europska seniorska prvenstva (koja ne udovoljavaju kriterijima iz skupine A) (10 bodova)
- svjetska seniorska prvenstva (koja ne udovoljavaju kriterijima iz skupine A) (12 bodova)
	
	

	Maksimalno bodova:
	12
	

	2.5. Broj sportaša koji će sudjelovati na službenom natjecanju
	
	Obrazac opisa i  program međunarodnog sportskog natjecanja

	
- na međunarodnom sportskom natjecanju sudjelovat će od 8 do 100 sportaša i/ili sportašica (1 bod)
- na međunarodnom sportskom natjecanju sudjelovat će od 101 do 200 sportaša i/ili sportašica (2 boda)
- na međunarodnom sportskom natjecanju sudjelovat će od 201 do 299 sportaša i/ili sportašica (3 boda) 
- na međunarodnom sportskom natjecanju sudjelovat će 300 i više sportaša i/ili sportašica (4 boda) 
	
	

	Maksimalno bodova:
	4
	

	2.6. Brojnost zemalja sudionica 
	
	Obrazac opisa i  program međunarodnog sportskog natjecanja, elaborat iz točke 7. Uputa

	- planirano je sudjelovanje sportaša iz 3-5 zemalja (1 bod)
- planirano je sudjelovanje sportaša iz 6-11 zemalja (2 boda)
- planirano je sudjelovanje sportaša iz 12-17 zemalja (3 boda)
- planirano je sudjelovanje sportaša iz 18-23 zemalja (4 boda)
- planirano je sudjelovanje sportaša iz 24 i više zemalja (5 bodova)
	
	

	Maksimalno bodova:
	5
	

	3. Proračun i održivost
	Bodovi
	Izvor provjere

	3.1. Sufinanciranje međunarodnog sportskog natjecanja iz ostalih sredstava koja nisu iz izvora MINTS (drugih javnih te vlastitih i privatnih kao što su sponzorstva, donacije i dr.)
	
	
Obrazac proračuna međunarodnog sportskog natjecanja, elaborat iz točke 7. Uputa

	
-  prijavitelj planira osigurati između 40 i 49% ostalih 
  sredstava u odnosu na ukupnu vrijednost projekta (2 boda)
- prijavitelj planira osigurati između 50 i 59% ostalih 
  sredstava u odnosu na ukupnu vrijednost projekta (4 boda)
- prijavitelj planira osigurati između 60 i 69% sotalih 
  sredstava u odnosu na ukupnu vrijednost projekta(6 bodova)
- prijavitelj planira osigurati između 70 i 79% ostalih
  sredstava u odnosu na ukupnu vrijednost projekta (8 bodova)
- prijavitelj planira osigurati 80% i više ostalih sredstava u 
  odnosu na ukupnu vrijednost projekta (10 bodova)
	
	

	Maksimalno bodova:
	10
	

	4. Vidljivost međunarodnog sportskog natjecanja
	Bodovi
	Izvor provjere

	4.1. Promocija i prijenos međunarodnog sportskog natjecanja 
	
	


Obrazac opisa i  program međunarodnog sportskog natjecanja, elaborat iz točke 7. Uputa

	
- prijavitelj je osigurao reportaže na domaćim i međunarodnim TV postajama (1  bod)
- prijavitelj je osigurao snimku na TV postaj(i)ama u Republici Hrvatskoj (1 bod)
- prijavitelj je osigurao prijenos dijela međunarodnog natjecanja (završnice) (1 bod) ili prijenos cijelog međunarodnog natjecanja na TV postaj(i)ama u Republici Hrvatskoj (2 boda) 
- prijavitelj je osigurao snimku na međunarodnim TV postajama (1 bod) 
- prijavitelj je osigurao prijenos dijela međunarodnog natjecanja (završnice) (2 boda) ili prijenos cijelog međunarodnog natjecanja na međunarodnim TV postajama (3 boda)
* za svaki ispunjeni kriterij bodovi se zbrajaju (do maksimalno 8 bodova)
	
	

	Maksimalno bodova:
	8
	

	5. Društveni značaj međunarodnog sportskog natjecanja
	Bodovi
	Izvor provjere

	5.1. Edukativni značaj međunarodnog sportskog natjecanja (broj edukativnih aktivnosti)
	
	Obrazac opisa i  program međunarodnog sportskog natjecanja, elaborat iz točke 7. Uputa

	- prijavitelj je planirao provesti edukativne aktivnosti za trenere i službeno osoblje do 20 osoba (1 bod) 
- prijavitelj je planirao provesti edukativne aktivnosti za trenere i službeno osoblje za više od 20 osobe (2 boda)
- prijavitelj je planirao provesti edukativne aktivnosti za djecu i mlade (do 18 godina) do 20 osoba (1 bod) 
- prijavitelj je planirao provesti edukativne aktivnosti za djecu i mlade (do 18 godina) za više od 20 osoba (2 boda)

*jedan od dva ispunjena kriterija za edukativne aktivnosti za trenere i službeno osoblje se zbraja s jednim od dva ispunjena kriterija za edukativne aktivnosti za djecu i mlade

	
	

	Maksimalno bodova:
	4
	

	5.2. Humanitarni značaj 
	
	Obrazac opisa i  program međunarodnog sportskog natjecanja

	
· prijavitelj je planirao humanitarnu aktivnost (2 boda)
	
	

	Maksimalno bodova:
	2
	

	5.3 Značaj prijavljenog projekta za razvoj sporta u Republici Hrvatskoj
	
	Obrazac opisa i  program međunarodnog sportskog natjecanja, elaborat iz točke 7. Uputa, sporazum/potvrda odgojno obrazovnih ustanova i sportskih klubova

	
- projektom se predviđa uključiti tri i više odgojno obrazovne ustanove, 
  odnosno u organiziranom dolasku na međunarodno natjecanje će biti prisutna djeca/učenici i njihovi odgajatelji/nastavnici za vrijeme međunarodnog sportskog natjecanja (3 boda) 
- projektom se predviđa uključiti tri i više sportska kluba/udruženja, odnosno u organiziranom dolasku na međunarodno natjecanje će biti prisutni sportaši mlađih uzrasta i njihovi treneri za vrijeme međunarodnog sportskog natjecanja (3 boda)

  * za svaki ispunjeni kriterij bodovi se zbrajaju (do maksimalno 6 bodova)

	
	

	Maksimalno bodova:
	6
	



*kod kriterija koje prijavitelj ne zadovoljava dodjeljuje se 0 bodova
	UKUPNO
	br. bodova

	1. Tradicija, kapacitet i iskustvo prijavitelja
	26

	2. Kvaliteta projekta
	40

	3. Proračun i održivost
	10

	4. Vidljivost međunarodnog sportskog natjecanja
	8

	5. Društveni značaj međunarodnog sportskog natjecanja
	12

	UKUPNO (i za skupinu A i skupinu B)
	96





Prilog 2. 

PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI

1. Ova Pravila o provedbi postupaka nabava za neobveznike Zakona o javnoj nabavi (dalje u tekstu: Pravila) primjenjuju se na sve korisnike i njihove partnere kojima Ministarstvo turizma i sporta financira ili sufinancira programe i projekte iz područja sporta, osim na one navedene u članku 6. i 7. Zakona o javnoj nabavi (Narodne novine, broj 120/16, 114/22 i 48/26) (dalje u tekstu: NOJN).

1.1. NOJN je obavezan koristiti ova Pravila za sve troškove koji se financiraju ili sufinanciraju od strane Ministarstva turizma i sporta i drugih javnih izvora. 
[bookmark: _Hlk5614591]1.2. NOJN je obvezan postupati po načelu izbjegavanja sukoba interesa. Navedeno znači da se iz postupka, što uključuje i sklapanje ugovora/ izdavanje narudžbenice moraju izuzeti osobe koje su u sukobu interesa u odnosu na povezana društva[footnoteRef:4]i povezane osobe[footnoteRef:5], osim u slučaju ako je povezano društvo odnosno povezana osoba (obuhvaćeno terminom: povezani subjekti) jedino koje može isporučiti robu, radove ili usluge zbog tehničkih razloga ili razloga postojanja isključivih prava na predmetu koji se nabavlja, a što je NOJN dužan i dokazati. [4:  Kako to definiraju pravila općeg poreznog prava, a koji predstavljaju ponuditelja i članove zajednice gospodarskih subjekata.]  [5:  Obuhvaća povezane osobe kako to definiraju pravila općeg poreznog prava, te srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.] 


Sukob interesa između NOJN-a i povezanih subjekta obuhvaća situacije kada predstavnici NOJN-a[footnoteRef:6] koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to: [6:  Obuhvaća čelnika te člana upravnog, upravljačkog i nadzornog tijela NOJN-a, člana stručnog povjerenstva za nabavu (ako je ono osnovao i djeluje), drugu osobu koja je uključena u provedbu ili koja može utjecati na odlučivanje naručitelja u postupku nabave, te osobe kod pružatelja usluga nabave koji djeluju u ime NOJN-a.
] 


· ako predstavnik NOJN-a istodobno obavlja upravljačke poslove u povezanom subjektu, ili
· ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.
· ako je riječ o srodnicima po krvi u uspravnoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a  kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 11. i 12. ovih Pravila. 
1.3. NOJN je obvezan poštivati načelo razmjernosti. kojim se osigurava da kriteriji za odabir ponude koji se propisuju pozivom na dostavu ponuda i primjenjuju tijekom pregleda i ocjene ponuda moraju biti razmjerni veličini, prirodi i složenosti nabave i ugovora koji proizlazi iz iste.
1.4. NOJN mora postupati poštujući načelo jednakog postupanja i zabrane diskriminacije kojim se osigurava nepristran, objektivan i cjelovit tretman svih sudionika u svim fazama postupka nabave. 
1.5. Način izračunavanja procijenjene vrijednosti nabave ne smije se koristiti s namjerom izbjegavanja primjene ovih Pravila. NOJN ne smije dijeliti nabavu s namjerom izbjegavanja primjene ovih Pravila. Ako je predmet nabave podijeljen na grupe, izračunavanje procijenjene vrijednosti nabave temelji se na  ukupnoj procijenjenoj vrijednosti svih grupa. To znači da je dopuštena podjela na grupe radi tržišnog natjecanja ili specifikacije po vrsti usluge/radova, ali ne radi izbjegavanja primjene ovih Pravila. Izračunavanje procijenjene vrijednosti nabave temelji se na ukupnom iznosu nabave, bez PDV-a, uključujući sve opcije i obnavljanja ugovora.
1.6. NOJN je obvezan poduzeti sve mjere u skladu s načelom racionalnog i ekonomičnog trošenja sredstava u kontekstu usporedbe cijena i trenutne tržišne vrijednosti predmeta nabave. 

2. Ako postoji sumnja da je ugovorena cijena s dobavljačem/ugovarateljem neopravdano visoka ili neopravdano niska u odnosu na tržišne cijene, Ministarstvo turizma i sporta ima pravo zatražiti dodatne popratne dokumente i pojašnjenja od NOJN-a kako bi uklonio sumnju da je ugovorena cijena neopravdano visoka. Ministarstvo turizma i sporta može odbiti iznos troškova/izdataka koji neopravdano prelaze iznos ugovorenih prihvatljivih troškova za pripadajuću stavku i ima pravo taj iznos proglasiti neprihvatljivim u postupku kontrole prihvatljivosti troškova/izdataka.

[bookmark: _Hlk95378109][bookmark: _Hlk95378057]POSTUPAK NABAVE S TRI PONUDITELJA

3. Za nabavu roba i usluga čija ukupna procijenjena vrijednost predmeta nabave bez PDV-a iznosi od 15.000,00 do 30.000,00 eura (uključujući 30.000.00 eura), odnosno za nabavu radova od 15.000,00 do 50.000,00 eura (uključujući 50.000,00 eura) NOJN-ovi su u obvezi poslati poziv na dostavu ponuda na najmanje tri (3) gospodarska subjekta po vlastitom izboru.

NOJN-ovi mogu sklopiti s jednim ponuditeljem odnosno s pružateljem usluga/dobavljačem roba/izvođačem radova pisani ugovor ili izdati narudžbenicu. Ugovor ili narudžbenica o tako nabavljenoj robi, uslugama ili radovima, služe kao dokaz o izvršenju postupka nabave.

POSTUPAK NABAVE S PET PONUDITELJA

4. Za nabavu roba i usluga čija ukupna procijenjena vrijednost predmeta nabave bez PDV-a iznosi iznad 30.000,00 eura odnosno za nabavu radova iznad 50.000,00 eura, NOJN je dužan objaviti Poziv na dostavu ponuda, NOJN-ovi su u obvezi poslati poziv na dostavu ponuda na najmanje pet (5) gospodarska subjekta po vlastitom izboru.

NOJN-ovi sklapaju s jednim ponuditeljem odnosno s pružateljem usluga/dobavljačem roba/izvođačem radova pisani ugovor. Ugovor o tako nabavljenoj robi, uslugama ili radovima, služi kao dokaz o izvršenju postupka nabave.

POZIV NA DOSTAVU PONUDA

5. Za nabavu roba i usluga iz točke 3. i 4. i za nabavu radova iz točke 3. i 4. ovih Pravila NOJN je dužan objaviti Poziv na dostavu ponuda. 

Poziv na dostavu ponuda se mora objaviti na mrežnoj stranici korisnika. 

NOJN je obvezan dodatno, pisanim putem, poslati poveznicu na Poziv na dostavu ponuda  gospodarskim subjektima po vlastitom izboru. 

U navedenom slučaju, NOJN je dužan provesti postupak ocjene i odabira najbolje ponude uzevši u obzir sve zaprimljene ponude (temeljem objave i dodatnog slanja poveznice).

5.1. Poziv na dostavu ponuda sadržava najmanje:  
· naziv i adresu te najmanje jedan kontakt podatak NOJN-a
· osnovne informacije o predmetu nabave
· tehničke specifikacije i/ili opis posla i/ili sve relevantne tehničke pojedinosti predmeta nabave
· podatke o vrsti, opsegu i općoj prirodi radova/vrsti, količini i načinu isporuke robe/opisu i opsegu usluga koje će se pružati (Ako su količine stavki okvirne, obavezno naznačiti procijenjenu vrijednost nabave i da naručitelj zadržava pravo ne naručiti cijelu količinu odnosno naručiti više od okvirne količine, s tim da je isti ograničen raspoloživim financijskim sredstvima te da se time bitno ne mijenja ugovor o nabavi)
· ako je predmet nabave podijeljen na grupe, navod o mogućnosti podnošenja ponuda za jednu, više ili sve grupe
· mjesto i način izvršenja/izvođenja radova, isporuke robe (može biti sukcesivno npr. kad nemaju skladište dostavlja se prema potrošnji) ili pružanja usluga
· rok izvršenja radova/isporuke robe/pružanja usluga
· specifikaciju kriterija za odabir ponude koji se primjenjuju u postupku nabave
· rok za dostavu ponuda koji ne smije biti kraći od 8 kalendarskih dana (datum i vrijeme)[footnoteRef:7] [7:  Rok počinje teći od prvog sljedećeg dana od dana slanja ili objave Poziva na dostavu ponuda. Ako posljednji dan roka pada na državni blagdan, subotu ili nedjelju, rok istječe protekom prvog sljedećeg radnog dana.] 

· način dostave ponuda
· adresu (poštansku ili elektroničku) na koju se dostavljaju ponude
· ime, prezime, broj telefona i adresu elektronske pošte osobe za kontakt.

Pored navedenog, Poziv na dostavu ponuda može sadržavati tražena jamstva, ali navedeno nije obvezan uvjet. U slučaju traženja jamstva, jamstvo mora biti dostavljeno u roku, obliku, iznosu i za razdoblje trajanja zahtijevanom Pozivom na dostavu ponuda. 

6. NOJN može (nije obvezno) za pojedinu nabavu u pozivu na dostavu ponuda odrediti uvjete sposobnosti ponuditelja. Ukoliko određuje uvjete sposobnosti[footnoteRef:8], NOJN treba voditi računa o jednakoj mogućnosti nadmetanja za domaće i strane gospodarske subjekte.  [8:  Uvjeti sposobnosti se mogu odnositi na sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost.] 


U slučaju navođenja robnih marki u opisu predmeta nabave, NOJN je obavezan omogućiti nuđenje jednakovrijednih proizvoda uz obavezno navođenje izraza „ili jednakovrijedno“, „kao“, „tipa“, „slično“ i dr.

7. Kriterij za odabir ponude (uz uvjet da ponuda ispunjava sve uvjete iz Poziva na dostavu ponuda)  može biti:
· najniža cijena, ili
· ekonomski najpovoljnija ponuda (kada je kriterij za odabir ponude najbolja vrijednost za novac, na temelju kvalitete, cijene, tehničkih prednosti, funkcionalnih značajki, ekoloških karakteristika, operativnih troškova, datuma isporuke ili slično - potrebno je odrediti relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude i način njegova izračuna).

7.1. Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), isti mora biti transparentno i istovremeno objavljen (i dostavljen, u slučaju kada je Poziv na dostavu ponuda poslan na više gospodarskih subjekata) kako bi svi gospodarski subjekti bili upoznati s izmjenom. 

[bookmark: _Hlk57042436]7.2. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene. 

[bookmark: _Hlk95377131]8. NOJN je obvezan na osnovi rezultata pregleda i ocjene ponuda odbiti ponudu koja nije cjelovita (ne sadrži sve Pozivom na dostavu ponuda propisane obveze elemente).

8.1. NOJN može odbiti ponudu čija je cijena veća od osiguranih sredstava za nabavu.

8.2.  NOJN ne smije mijenjati uvjete propisane Pozivom na dostavu ponuda tijekom postupka pregleda i ocjene ponuda.

8.3. Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, NOJN može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena. 

PREGLED I OCJENA PONUDE 

9. NOJN otvara i ocjenjuje dostavljene ponude, na temelju uvjeta propisanim Pozivom na dostavu ponuda, o čemu se sastavlja zapisnik.

9.1. Zapisnik o otvaranju i ocjenjivanju ponuda sadržava najmanje:
· naziv i sjedište NOJN -a,
· mjesto te datum i sat početka  i završetka otvaranja ponuda,
· predmet nabave,
· vrstu postupka nabave (sukladno ovim pravilima)
· ime i prezime nazočnih osoba te njihove potpise, 
· naziv i sjedište ponuditelja, prema redoslijedu zaprimanja ponuda,
· cijenu ponude bez poreza na dodanu vrijednost i cijenu ponude s porezom na dodanu vrijednost,
· datum početka i završetka pregleda i ocjene ponuda,
· podatke o pojašnjenju u vezi s dokumentima/ponudama (uključujući podatke o ispravcima računskih pogrešaka), ako ih je bilo,
· popis traženih i dostavljenih jamstava za ozbiljnost ponude, ako ih je NOJN tražio,
· analizu ponuda vezano uz ispunjenje zahtijeva u pogledu opisa predmeta nabave i tehničkih specifikacija,
· analizu i bodovanje kriterija za odabir ponude tzv. evaluacija ponuda,
· naziv i sjedište ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene ),
· naziv ponuditelja s kojim NOJN namjerava sklopiti ugovor o nabavi,
· popis priloga uz zapisnik (zahtijevani/dostavljeni dokumenti, pojašnjenja, objašnjenja).

10. NOJN objavljuje odluku o odabiru o odabranom ponuditelju i ukupnoj vrijednosti odabrane ponude na mrežnim stranicama. 

11. Nakon odabira ponude, NOJN s odabranim ponuditeljem sklapa Ugovor o nabavi za nabave iz točke 4., dok za nabave iz točke 3. može sklopiti Ugovor ili dostaviti narudžbenicu.

11.1. Ugovor o nabavi se sklapa na temelju uvjeta iz poziva na dostavu ponuda i odabrane ponude.

[bookmark: _Hlk95377716]11.2. Ugovor o nabavi sadržava najmanje sljedeće podatke:
· naziv, adresa, OIB (ID ako je primjenjivo) NOJN-a i odabranog ponuditelja,
· opis predmeta nabave koji mora jasno proizlaziti iz odabrane ponude,
· podatke o iznosu ugovora koji odgovara iznosu odabrane ponude,
· način i rokove plaćanja.

11.3. Narudžbenica o nabavi sadržava najmanje sljedeće podatke:
· naziv, adresa, OIB (ID ako je primjenjivo) NOJN-a i odabranog ponuditelja,
· opis predmeta nabave koji mora jasno proizlaziti iz odabrane ponude,
· podatke o iznosu ugovora koji odgovara iznosu odabrane ponude,
· način i rokove plaćanja.

12. Ako je potrebno ugovoriti dodatne radove, robu ili usluge u odnosu na one iz odobrenog financijskog obrasca, koji su nužni za završetak projekta te u navedenom slučaju ukupna vrijednost dodatno ugovorenih radova, roba ili usluga ne prelazi 50% ukupne vrijednosti osnovnog ugovora o nabavi, NOJN može ugovoriti direktno s prije odabranim gospodarskim subjektom. Pri sklapanju dodatka ugovoru jedinične cijene iz osnovnog ugovora ne smiju se povećavati.  

13. Okolnosti i nastale slučajeve iz točke 12. bit će potrebno detaljno obrazložiti Ministarstvu turizma i sporta. U navedenom slučaju Ministarstvo turizma i sporta ima pravo ocijeniti jesu li obrazložene okolnosti za takvo postupanje opravdane ili nisu.

IZUZEĆA

14. Sve prethodno navedeno ne primjenjuje se na ugovore o radu koje sklapa NOJN:

ISKLJUČENJE

15. Ponuditelj se isključuje iz postupka nabave iznad pragova iz točke 3. i 4.:

· ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave,  zlouporaba položaja i ovlasti,  nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara
· nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj).
· ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

15.1.  NOJN prihvaća kao dokaz da se gospodarski subjekt ne nalazi u jednoj od situacija navedenih u točki 15. potpisanu izjavu osobe po zakonu ovlaštene za zastupanje gospodarskog subjekt koju osoba može dati za sebe, gospodarski subjekt i sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta, a koja se dostavlja u ponudi, odnosno relevantne ažurirane popratne dokumente koji se izdaju ili im se može pristupiti posredstvom nadležnih tijela, odnosno javnih registara.
Izjava i ažurirani popratni dokumenti iz točke 15.1. ne smiju biti stariji od 6 mjeseci računavši od dana objave poziva.  


Prilog a)

SADRŽAJ ZAPISNIKA

· naziv i sjedište NOJN –a:
· mjesto te datum i sat početka  i završetka otvaranja ponuda:
· predmet nabave:
· vrsta postupka nabave (sukladno ovim pravilima):
· ime i prezime nazočnih osoba te njihove potpise: 
· naziv i sjedište ponuditelja, prema redoslijedu zaprimanja ponuda:
· cijenu ponude bez poreza na dodanu vrijednost i cijenu ponude s porezom na dodanu vrijednost:
· datum početka i završetka pregleda i ocjene ponuda:
· podatke o pojašnjenju u vezi s dokumentima/ponudama (uključujući podatke o ispravcima računskih pogrešaka), ako ih je bilo:
· popis traženih i dostavljenih jamstava za ozbiljnost ponude, ako ih je NOJN tražio:
· analiza ponuda vezano uz ispunjenje zahtijeva u pogledu opisa predmeta nabave i tehničkih specifikacija:
· analiza i bodovanje kriterija za odabir ponude tzv. evaluacija ponuda:
· naziv i sjedište ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene ):
· naziv ponuditelja s kojim NOJN namjerava sklopiti ugovor o nabavi:
· popis priloga uz zapisnik (zahtijevani/dostavljeni dokumenti, pojašnjenja, objašnjenja):


Prilog b)
	
	IZJAVA O NEPOSTOJANJU SUKOBA INTERESA ZA NEOBVEZNIKE ZAKONA O JAVNOJ NABAVI (NOJN)

za predstavnika/e i službenu osobu/članove povjerenstva za odabir ponuda u pojedinom postupku nabave 
IZJAVA*
kojom ja, ___________________________________________________________ [ime i prezime]a)
[bookmark: _Hlk2586732]kao predstavnik (odgovorna osoba)/službena osoba/član povjerenstva NOJN-a* [zaokružiti primjenjivo] koji provodi i/ili sudjeluje u provođenju postupka nabave ____________________________________________ [naziv i adresa NOJN-a] postupajući u svojstvu NOJN-a, u skladu s Pravilima o provedbi postupaka nabava za neobveznike Zakona o javnoj nabavi (Pravila za NOJN)
izjavljujem da jesam / nisam u sukobu interesa u smislu postojanja slijedeće situacije:
1. istodobno obavljam upravljačke poslove u povezanom subjektu, ili
2. vlasnik sam poslovnog udjela, dionica odnosno drugih prava na temelju kojih sudjelujem u upravljanju odnosno u kapitalu toga povezanog subjekta s više od 0,5 %, ili
3. s povezanim subjektom sam kao čelnik tijela, član upravnog, upravljačkog ili nadzornog tijela, u odnosu srodstva po krvi u pravoj liniji ili u pobočnoj liniji do četvrtog stupnja, po tazbini do drugog stupnja, bračni ili izvanbračni drug, bez obzira na to je li brak prestao, te u odnosu posvojitelja i posvojenika.
Potpisivanjem ove izjave shvaćam te prihvaćam da se u slučaju utvrđivanja sukoba interesa u skladu s Pravilima za NOJN, određuje 100-%tna korekcija troška na koji se odnosi nepravilnost koja je posljedica utvrđenog sukoba interesa.
Obvezujem se poduzeti odgovarajuće mjere kako bi se spriječio sukob interesa.
U slučaju postojanja bilo koje prethodno opisane okolnosti, smatra se da sukob interesa postoji, teret dokazivanja suprotnog je na predstavniku NOJN-a.
*Ova Izjava se potpisuje prije provedbe (svakog) postupka nabave, i to bilo koje vrste postupka nabave, u skladu s Pravilima za NOJN. Svaki predstavnik/službena osoba/član povjerenstva koji provodi i/ili sudjeluje u provođenju postupka nabave potpisuje zasebnu Izjavu.
________________________
[mjesto, datum i potpis]
Na temelju ove Izjave, predstavnik NOJN-a je obvezan u pozivu na dostavu ponude za pojedini postupak nabave navesti popis povezanih subjekata s kojima je u sukobu interesa ili navesti da ih nema.
Također, predstavnik NOJN-a je obvezan popis stalno ažurirati u skladu s promjenama.









Prilog 3.

UPUTE ZA IZRADU ELABORATA O SPORTSKOJ, DRUŠTVENOJ I EKONOMSKOJ OPRAVDANOSTI ORGANIZACIJE MEĐUNARODNOG SPORTSKOG NATJECANJA U 2027. GODINI

Elaborat treba biti analiza prijašnjih izdanja međunarodnog sportskog natjecanja s paralelnom usporedbom drugih sličnih međunarodnih sportskih natjecanja uključujući što više podataka koje opravdavaju održavanje (i sufinanciranje). Podaci i analize se moraju odnositi na sportsku, ekonomsku i društvenu opravdanost. Elaborat mora sadržavati što više konkretnih pokazatelja i predočiti cjelovitu sliku, važnost i opravdanost provedbe (organizacije) i sufinanciranja međunarodnog sportskog natjecanja (projekta) u 2027. godini. U elaboratu treba iskazati realne, istinite i provjerljive podatke (reference, brojčane pokazatelje,  dokaze, i sl.). 

Sadržaj elaborata:
	UVOD:
Opisati općenito sport u kojem se održava međunarodno sportsko natjecanje, ukratko o prethodnim izdanjima, kratak povijesni pregled, važnost događaja i sl. 
O ORGANIZATORU:
Dosadašnje iskustvo u organizaciji ovog međunarodnog sportskog natjecanja, organizacije drugih natjecanja, provedba sličnih projekata, provedbeni kapaciteti i resursi s opisom (planom) zadaća i zadataka provoditelja, i sl… 
O PROJEKTU:
Gdje će se održati (lokacija, mjesto, grad, županija), trajanje i kada se održava,  plan i program provedbe, dobna skupina koja sudjeluje, cilj/evi, razina natjecanja, edukativne radionice… (ovo sve mogu biti podnaslovi koji mogu detaljnije biti razrađeni).
PROMOCIJA PROJEKTA i/ili VIDLJIVOST PROJEKTA i/ili MEDIA PLAN:
Navesti podatke o vidljivosti prethodnih izdanja, ekonomska vrijednost međunarodnog sportskog natjecanja, plan promocije, načini i kanali promocije, prezentacije i vidljivost...
SPORTSKA OPRAVDANOST PROJEKTA
Značaj projekta za razvoj sporta u Republici Hrvatskoj kao što je napredovanje hrvatskih sportaša, aktivnosti kojima se unaprjeđuje i potiče učinkovitost sustava sporta, međunarodna sportska suradnja, popularizacija sporta među građanima s naglaskom na animaciju djece i mladih za bavljenje sportom (detaljan osvrt na uspjehe/napredovanje/bodovanje hrvatskih sportaša). Važnost projekta za razvoj sporta u Republici Hrvatskoj…
EKONOMSKA OPRAVDANOST PROJEKTA
Ekonomski pokazatelji provedenog projekta (procijenjena potrošnja sudionika međunarodnog sportskog natjecanja i gostiju koji su za vrijeme trajanja međunarodnog natjecanja bili prisutni, broj ostvarenih noćenja, uplaćeni PDV, boravišna pristojba, oblikovanje sportske i turističke ponude grada i države s obrazloženjem utjecaja na turističku ponudu, na koji način je obogaćuje, je li ista rezultirala povećanjem broja gostiju, utjecaj na promidžbu mjesta, regije, države, kratki osvrt na poduzete promidžbene aktivnosti u svrhu popularizacije sporta, mjesta, regije, države, itd.)…
DRUŠTVENA OPRAVDANOST
Uključivanje odgojno obrazovnih ustanova, kroz uključivanje djece i mladih i njihovih odgajatelja/nastavnika kroz edukativne aktivnosti za vrijeme provedbe projekta, uključivanje sportskih klubova/udruženja, uključivanje volontera u projektu, itd…
UKLJUČENOST DRUGIH DIONIKA (PARTNERA i/ili VOLONTERA) U PROVEDBU PROJEKTA 
Popis partnera, zaduženja, obaveze, financijsko i organizacijsko sudjelovanje u projektu. Isto vrijedi i za volontere (ukoliko već nije opisano u podpoglavlju kod organizatora i njegovih organizacijskih kapaciteta), navesti zadaće i zaduženja volontera, planirano trajanje njihovih obveza, lokacija provedbe poslova, vremenska (dnevna) zauzetost i sl…
PRORAČUN I ODRŽIVOST PROJEKTA 
Potrebno je specificirati i opisati svaki pojedini trošak iz Obrasca proračuna koji je naveden u žutom polju tog obrasca - opisno obrazložiti vrstu, količinu, namjenu, korisnika, trajanje, iznos troška s izvorom financiranja (npr. 1.1.1. trošak smještaja odnosi se na smještaj s doručkom za xy osoba od čega xy sportaša, xy sudaca i yx delegata itd. koji će biti smješteni u xy hotelu s xy zvjezdica u trajanju od xy dana. Pojedinačni iznos za smještaj iznosi xy eura. Za ovu aktivnost planiran je trošak u visini xy eura od čega će xy eura (ili u cijelosti) biti pokriven od prihoda Ministarstva turizma i sporta, a ostatak iz ostalih prihoda ili trošak 2.1. nabava strunjača odnosi se na kupnju 20 strunjača, proizvođača xy, veličine xy, debljine xy, cijene xy eura, za xy namjenu.)
Napomena: Ukoliko se od sportaša ili delegacija naplaćuje kotizacija, naknada za smještaj, prijevoz, prehranu  i sl. potrebno je jasno i transparentno navesti koliko svaki sudionik ili delegacija plaća po danu, po natjecanju i sl. te koje sve troškove taj prihod pokriva odnosno koja je točno namjena tog prihoda.

